যোৰহাট জিলাৰ এন আৰ চি উন্নিতকৰণৰ প্ৰথম পৰ্য্যায়ৰ বংশবৃক্ষ পৰীক্ষণৰ কাম কাইলৈৰ পৰা পৰীক্ষামূলকভাৱে আৰু ১৯ ফেব্ৰুৱাৰিৰ পৰা পূৰ্ণ পৰ্য্যায়ত আৰম্ভ হ'ব।
এন আৰ চিৰ ৰাজ্যিক সমন্বয়কে এন আৰ চি আবেদনসমূহত থকা নামৰ বিসংগতিৰ এখন তালিকা সংশ্লিষ্ট জিলাসমূহলৈ প্ৰেৰণ কৰিছে। এই তালিকাৰ ওপৰত নিৰ্ভৰ কৰি তালিকাত বিসংগতি থকা লোক বা পৰিয়ালসমূহৰ সেৱা কেন্দ্ৰত তেওঁলোকৰ এক শাৰীৰিক সত্যাসত্য নিৰূপণ কৰা হ'ব।
এই তালিকাত থকা সকলো নাম শেহতীয়াকৈ প্ৰকাশিত এন আৰ চিৰ প্ৰথম খচৰাত সত্যাসত্য নিৰূপিত হ'বলৈ বাকী থকাসকলৰ।
এই সন্দৰ্ভত উদাহৰণ দাঙি ধৰি মিত্তালে কয় যে ধৰক কোনোবা এজন লোকৰ নাম এজন খুৰাকে ঘৰুৱা নামেৰে বাবলু বুলি দিলে। আনহাতে লোকজনৰ অন্য এজন খুৰাকে আৰু দেউতাকে তেওঁৰ নাম দিলে পোচাকী নামেৰে ভাস্কৰ বুলি। তেনেকে কোনো এগৰাকী মহিলাক বিয়াৰ আগতে মাকৰ ঘৰত পিংকি বুলি মতাৰ বিপৰীতে বিয়াৰ পিছত নতুন ঘৰত তেওঁ সুৰভি বুলি জনাজাত হ'ল। এনে ক্ষেত্ৰত সোঁ-শৰীৰে তেওঁক এগৰাকীয়েই লোক বুলি পৰিয়ালে নিশ্চিতি দিলে এনেধৰণৰ খেলিমেলিবিলাক আঁতৰ কৰিব পৰা যাব।
মিত্তালে লগতে জনায় যে খচৰা এন আৰ চিত নাম অহা লোক এজনক এনে খেলিমেলিৰ ক্ষেত্ৰত সাক্ষী হিচাপে ল'ব পৰা হ'ব।
এই প্ৰক্ৰিয়াটো ৩১ মাৰ্চলৈকে নিৰৱচ্ছিন্নভাৱে চলিব। পৰৱৰ্তী ২য় পৰ্য্যায়ৰ বংশবৃক্ষ পৰীক্ষণে কেবাখনো জিলা সামৰি ল'ব।
নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
